المغني عادل الميلودي عوتاني رجع لعادتو والسبان والكلام الخاسر لي مافيه مايتسمع وهادشي ردا على جوج دراري لي كيقولو أنهم ولادو ولي بغاو يتبثو النسب ديالهم. مول أغنية “ما درنا والو” دار لايف في فايسبوك وقال أن هادوك ماشي ولادو وعمرهم يكونو ولادو، وبدا كيتكلم خايب على والدتهم وعلى البنت لي قال عليها كلام طايح، وهادشي كامل حيت المحكمة قبلات الملف وحددات 22 في الشهر الجاي كأول جلسة في القضية لي بدات هادي أشهر طويلة. لايف كان داخل ليه كثر من 2000 واحد، وبزاف ديال المعلقين لاموه على طريقة كلامو وقالو ليه واخا البنت ماتكونش بنتك مخاصكش تدوي عليها بطريقة خايبة، وطلبو منو يدير تحاليل ADN ويقطع هادشي كامل لكن هو رافض. هاد قضية الميلودي مازال باينة قصتها طويلة ومغاديش تسالي، وكل نهار كيبان فيها قصة ورواية جديدة، وكيبين تو على كلاخ لا مثيل له. 
عادل الميلودي مازال زايد فكلاخو فقضية ولادو.. ومعلقين: حشومة عليك